ร้านนี้ได้แวะมาเพราะมาทำธุระที่โรงพยาบาลศิริราช เลยได้จอดรถในโรงพยาบาลแล้วเดินออกมาหาของกินในย่านริมท่าน้ำวังหลัง คือถ้าไม่ได้มาทำธุระก็ไม่รู้เหมือนกันว่าจะไปจอดที่ไหนถ้าจะมาทานร้านอาหารแถวๆนี้ เพราะพื้นที่มันดูคับแคบ ถนนก็แออัดไปหมด

ร้านนี้ตั้งอยู่บนชั้น2 เราขึ้นบันไดเลื่อนแล้วแอบเดินผ่านอรทัยซูชิเอา พอพ้นจากร้านอรทัยซูชิก็จะพบกับครัวสุวรรณาอยู่ขวามือพอดี ตัวร้านติดแอร์ มีโต๊ะอยู่จำนวนมากพอสมควร และตกแต่งร้านได้ค่อนข้างจะดูสะอาดตา สั่งปอเปี้ยญวณทอดกับแหนมเนืองชุดเล็กมาทาน อร่อยทั้งสองอย่างเลยครับ เพิ่งมาทราบทีหลังว่าแหนมเนืองร้านนี้สั่งตรงมาจากแดงแหนมเนือง ของจ.หนองคายเลยทีเดียว ราคาแหนมเนืองชุดเล็กก็ 130 บาท กับปอเปี๊ยะญวณอีก 100 บาท ด้านแหนมเนืองเราว่าราคาโอเคแล้ว แต่ปอเปี๊ยะนี่แอบแพงไปนิดนึงนะ พนักงานในร้านดูแลและให้บริการได้ดีและฉับไวดีมาก